20/10/2014 | Administración LocalMunicipal
Ferrol
Urbanismo
Notificación a Carmen Martín Serantes

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo, Infraestruturas e Contratación, por delegación da Alcaldía do 30/04/2013 (BOP 16/05/2013), con data de hoxe, aprobou, elevándoa a resolución, unha proposta da Xefatura do Servizo de Urbanismo e Infraestruturas, que literalmente transcrita di así: I. Con data do 02/11/2009 Mercedes Belen Begueria Serrate solicitou licenzas de obras para adecuación de local e de apertura para a actividade de venda de cadros no local situado na rúa Real 190 baixo e achega proxecto técnico subscrito polo arquitecto técnico Rosa Mª Carballo Castro visado polo Colexio Oficial de Aparelladores e Arquitectos Técnicos da Coruña o día 26/10/2009 co número VF090757 e nomeamento de dirección de obra do mesmo técnico. II. Constan no expediente xustificantes do pago das liquidacións de taxa urbanística e imposto sobre construcións, instalacións e obras do 06/11/2009. III. Con data 01/12/2009 a Xefatura Territorial da Consellería de Sanidade sinalou que non procede emitir informe sanitario para a tramitación da licenza de actividade. IV. Notificouse con data 27/05/2010 requirimento para a presentación do documentación técnica complementaria, así como indicación do epígrafe da actividade no imposto de actividades económicas, no que se lle advertía que de conformidade co artigo 92.1 de Lei 30/92, transcorridos tres meses sen atender aos devanditos requirimentos, procederíase á caducidade do procedemento. V. Transcorridos os prazos sinalados non se achegou a documentación requirida. VI. Con data 21/07/2010 presentouse escrito do Colexio Oficial de Aparelladores, Arquitectos Técnicos e Enxeñeiros de Edificación da Coruña no que comunican a renuncia da dirección de obra. VII. A Policía Municipal o día 2/11/2011 informou que actualmente no local hai outra actividade. De conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común, nos procedementos iniciados a instancia de interesado se transcorrese o prazo de tres meses sen que o particular requirido realice as actividades necesarias para reanudar a tramitación, a Administración acordará o arquivo das actuacións, notificándoo ao interesado e contra a resolución que declare a caducidade procederán os recursos pertinentes. Non se ten constancia de que a data de hoxe presentase a documentación requirida e/ou fosen corrixidas as deficiencias sinaladas. De conformidade co exposto, formúlase ao concelleiro delegado de Urbanismo, Infraestruturas e Contratación a adopción da seguinte proposta de resolución: Declarar a caducidade dos expedientes de solicitude de licenzas presentadas por Carmen Martín Serantes para adecuación de local e apertura da actividade de venda de cadros na rúa Real 190 baixo, por estar paralizado o procedemento iniciado a súa instancia por tempo superior a tres meses, sen que teña aportado a documentación requirida para a resolución definitiva do procedemento.” Recursos: Contra a devandita resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION p revio ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 24/09/2014. O secretario xeral,” Ferrol, 3 de outubro de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez